Diari Oficial de la Generalitat Valenciana


Sumari del DOGV 4268, del 11-06-2002 (2002/5508)

RESOLUCIÓ de 15 d'abril de 2002, de la Direcció General d'Indústria i Energia, per la qual s'atorga la concessió directa d'explotació Casa El Duende, núm. 2.699, Secció C), del Registre Miner d'Alacant, per reclassificació de recurs de la Secció A), explotat en la pedrera Casa El Duende, en virtut del Reial Decret 107/1995, de 27 de gener, pel qual es fixen criteris de valoració per a la configuració de la Secció A) de la Llei de Mines.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/5508


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 15 d'abril de 2002, de la Direcció General d'Indústria i Energia, per la qual s'atorga la concessió directa d'explotació Casa El Duende, núm. 2.699, Secció C), del Registre Miner d'Alacant, per reclassificació de recurs de la Secció A), explotat en la pedrera Casa El Duende, en virtut del Reial Decret 107/1995, de 27 de gener, pel qual es fixen criteris de valoració per a la configuració de la Secció A) de la Llei de Mines. [2002/S5508]
  
Vist l'expedient de la concessió directa d'explotació Casa El Duende, número 2.699, Secció C), per reclassificació de recurs de la Secció A), explotat en la pedrera Casa El Duende, terme municipal de Hondón de las Nieves, en virtut del Reial Decret 107/1995, de 27 de gener, pel qual es fixen els criteris de valoració per a la configuració de la Secció A) de la Llei de Mines, iniciat en el Servici Territorial d'Indústria i Energia d'Alacant per la societat Transportes y Áridos las Nieves, SL (expedient MIEXCD/2000/8).
  
Antecedents de fet
  
Primer
  
Mitjançant resolució de data 29 d'agost de 1997, del Servici Territorial d'Indústria i Energia d'Alacant, es va autoritzar el canvi de titularitat de l'autorització d'explotació per a recursos de la secció A), pedrera denominada Casa El Duende, terme municipal d'Hondón de las Nieves, a favor de la societat Transportes y Áridos las Nieves, SL.
  
Segon
  
Amb data 24 de novembre de 1998, la Direcció General de Indústria i Energia emet resolució per la qual es reclassifica en la Secció C), el recurs de la Secció A), calcària, explotat en la pedrera Casa El Duende, del Registre Miner d'Alacant, el titular del qual és la societat Transportes y Áridos las Nieves, SL.
  
Tercer
  
El dia 15 de desembre de 2000, l'esmentada mercantil Transportes y Áridos Las Nieves, SL sol·licità la concessió directa d'explotació Casa El Duende, número 2.699, per reclassificació a la Secció C) del recurs de la Secció A), explotat en la pedrera denominada Casa El Duende, sobre cinc quadrícules mineres en els termes municipals d'Hondón de las Nieves i Hondón de los Frailes de la província d'Alacant.
  
Quart
  
El dia 19 de juliol de 2001, el Servici Territorial d'Indústria i Energia d'Alacant va admetre definitivament a tràmit la sol·licitud de concessió directa d'explotació Casa El Duende, núm. 2.699, per reclassificació de recurs explotat en la pedrera denominada Casa El Duende.
  
Cinqué
  
Amb data 19 de juliol de 2001, es trameten per a emissió d'informe els projectes de Restauració i Impacte Ambiental, a l'Institut Tecnològic Geominer d'Espanya i a la Conselleria de Medi Ambient.
  
Sisé
  
Amb data 16 d'agost de 2001, l'Ajuntament d'Hondón de los Frailes presenta escrit relatiu a la pedrera Casa El Duende, amb la finalitat que es tinga en compte com a al·legació en l'expedient de concessió directa. Igualment, amb data 14 de setembre de 2001, i una vegada efectuada la informació pública de l'esmentat expedient, en la qual es presentaren a l'Ajuntament d'Hondón de los Frailes diverses al·legacions de particulars, que el dit Ajuntament trasllada mitjançant escrit de data 20 d'agost de 2001, amb entrada al Servici Territorial el dia 24 d'agost de 2001, i escrits amb entrada en dates 3, 10, 13, 16 i 20 d'agost de 2001; es trameten a la Conselleria de Medi Ambient projecte d'estudi d'impacte ambiental i pla de restauració, projecte d'explotació i projecte d'incidències sobre el medi ambient atmosfèric de la concessió directa d'explotació número 2.699 Casa El Duende, per a la resolució d'impacte que corresponga.
  
Seté
  
El 28 de setembre de 2001, l'Institut Tecnològic Geominer d'Espanya emet informe sobre el pla de restauració.
  
Huité
  
En data 15 de gener de 2002, la directora general de Planificació i Gestió del Medi dictà resolució favorable, a efectes únicament ambientals, del projecte d'ampliació de l'explotació que es realitzarà en la Casa El Duende, número 2.699, sempre que l'activitat es desenvolupe de conformitat amb el compliment de les mesures proposades en la documentació tramitada i les condicions establides en l'esmentada resolució.
  
Nové
  
Amb data 5 de març de 2002, en la confrontació sobre el terreny de l'indicat expedient de concessió directa, es presentà el Sr. Alcalde President de l'Ajuntament d'Hondón de los Frailes, que en essència es ratifica en totes les al·legacions que consten en l'expedient.
  
Deu
  
Amb data 26 de març de 2002, es realitzà el plànol de demarcació de la concessió directa d'explotació Casa El Duende, número 2.699, amb una superfície demarcada de cinc quadrícules mineres.
  
Onze
  
Mitjançant Resolució de 9 d'abril de 2002, del director territorial d'Alacant, s'aprova el pla de restauració dels treballs que s'han de realitzar en l'explotació de la Secció C), calcàries, denominada concessió minera Casa El Duende, núm. 2.699, situada al terme municipal d'Hondón de las Nieves i Hondón de los Frailes, província d'Alacant.
  
Dotze
  
Amb data 11 d'abril de 2002, el Servici Territorial d'Indústria i Energia d'Alacant tramet a la Direcció General d'Indústria i Energia l'expedient de referència, que inclou proposta favorable a l'atorgament de la indicada concessió directa d'explotació.
  
Fonaments de dret
  
Primer
  
En l'article 1 del Reial Decret 107/1995, de 27 de gener, pel qual es fixen criteris de valoració per a configurar la Secció A) de la Llei de Mines, s'establixen les circumstàncies que han de produir-se perquè un recurs quede comprés dins de la Secció A), definida en l'article 3 de la Llei de Mines.
  
Segon
  
En l'article 2 de l'esmentat reial decret, s'establix la possibilitat de la reclassificació de recurs de la Secció A) a la C), segons la definició indicada en l'apartat 1 de l'article 3 de la Llei 22/1973, de Mines, a aquelles explotacions que ja estigueren classificades com de la Secció A) i que complisquen, per exclusió, el que s'ha exposat en l'article 1 del Reial Decret 107/1995, de 27 de gener, pel qual es fixen criteris de valoració per a configurar la Secció A) de la Llei de Mines.
  
Tercer
  
En els articles 63 a 66 de la Llei 22/1973, de 21 de juliol, de Mines, i també en els articles 84 a 87 del Reglament General per al Règim de la Mineria, i el Reial Decret 2.857/1978, de 25 d'agost, s'establixen els tràmits i les condicions per a l'atorgament de concessions directes.
  
Quart
  
Les al·legacions presentades en l'expedient han de ser desestimades en allò que es referix al present expedient d'atorgament de la concessió directa per reclassificació de recurs de la Secció A) explotat en la indicada pedrera autoritzada Casa El Duende, ja que es referixen fonamentalment al desenvolupament i el control de treballs, fins i tot de voladures, que hauran de quedar convenientment garantits tant pel compliment i aplicació de la normativa de seguretat, per part de l'empresa, en el desenvolupament dels treballs, com per les condicions especials imposades en la present resolució i aquelles altres que el Servici Territorial d'Indústria i Energia d'Alacant estime d'imposar en els corresponents plans de labors anuals.
  
Cinqué
  
En l'article 86.1 de l'esmentat Reglament i en l'Orde de 10 de desembre de 1999, de la Conselleria d'Indústria i Comerç, per la qual s'atribuïxen competències en matèria d'atorgament de drets miners, s'establix que correspon a la Direcció General d'Indústria i Energia resoldre l'atorgament d'este tipus de concessions.
  
Vists la Llei 22/1973, de 21 de juliol, de Mines; el Reial Decret 2.857/1978, de 25 d'agost, del Reglament General per al Règim de la Mineria; el Reial Decret 107/1995, de 27 de gener, i la seua correcció d'errades publicada en el Boletín Oficial del Estado número 86 de data 11 d'abril de 1995, pel qual es fixen criteris de valoració per a configurar la Secció A) de la Llei de Mines; el Reial Decret 2.994/82, de 15 d'octubre, sobre restauració de l'espai natural afectat per activitats mineres; el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, i la resta de legislació concordant d'aplicació, resol:
  
Atorgar, per un període de 30 anys, a la societat Transportes y Áridos Las Nieves, SL, la concessió directa d'explotació denominada Casa El Duende, número 2.699, secció C), calcàries, per reclassificació de recurs de la Secció A), explotat en la pedrera Casa El Duende, sobre una superfície de cinc quadrícules mineres, als termes municipals d'Hondón de las Nieves i Hondón de los Frailes, província d'Alacant, amb les condicions especials que s'adjunten, en els termes i les condicions que s'assenyalen en el títol corresponent. I la designació de la indicada concessió minera és la reflectida en el plànol de demarcació de data 26 de març de 2002, i definida per la intersecció de:
  
 Longitud (W) Latitud (N)
  
Punt de partida -0º 55' 20'' 38º 17' 20''
  
Vèrtex 1 -0º 55' 40'' 38º 17' 20''
  
Vèrtex 2 -0º 55' 40'' 38º 17' 40''
  
Vèrtex 3 -0º 56' 20'' 38º 17' 40''
  
Vèrtex 4 -0º 56' 20'' 38º 17' 00''
  
Vèrtex 5 -0º 55' 20'' 38º 17' 00''
  
prenent com a origen el meridià de Grennwich, el·lipsoide Hayford.
  
Condicions especials
  
1. El compliment dels condicionats imposats en la Declaració d'Impacte Ambiental de data 15 de gener de 2002, registre d'eixida de 21 de gener de 2002, així com el compliment del Pla de Restauració, aprovat mitjançant Resolució del director territorial d'Alacant de data 9 d'abril de 2002, i les còpies del qual s'adjunten com a annex a esta resolució.
  
2. El concessionari queda compromés al compliment de totes aquelles obligacions que li corresponen o es deriven de la resolució d'autorització d'explotació de recursos de la Secció A) pedrera Casa El Duende, de la província d'Alacant.
  
3. Els treballs d'explotació i de restauració es desenvoluparan dins del perímetre d'explotació amb les condicions imposades en els límits per la indicada Declaració d'Impacte Ambiental, i s'executaran segons el projecte i el pla de restauració aprovats, amb subjecció a allò que s'ha establit en la Llei 22/1973, de 21 de juliol, de Mines; el Reglament General per al Règim de la Mineria; el Reial Decret 1.389/1997, de 5 de setembre, pel qual s'aproven les disposicions mínimes destinades a protegir la seguretat i la salut dels treballadors en les activitats mineres; el Reglament General de Normes Bàsiques de Seguretat i Instruccions Tècniques Complementàries; la Llei 31/1995, de Prevenció de Riscos Laborals; i també les disposicions en matèria de restauració del medi ambient natural i la resta de disposicions legals que hi siguen d'aplicació.
  
No podrà superar-se el perímetre d'explotació ampliat en l'atorgament de la present concessió d'explotació, sense que prèviament s'obtinga per a tal ampliació nova declaració d'impacte ambiental positiva.
  
En el desenvolupament dels treballs es prestarà especial atenció a les emissions de pols a l'atmosfera, així com al disseny de voladures i control de vibracions i ona aèria.
  
4. Qualsevol modificació en l'explotació o en la restauració que altere el contingut del projecte haurà de tindre la corresponent autorització, després de la tramitació prèvia reglamentària.
  
El Servici Territorial d'Indústria i Energia d'Alacant procedirà a realitzar la inscripció de l'atorgament de la concessió en el Llibre Registre corresponent, així com a realitzar les anotacions que corresponga en els expedients i registres relatius a l'autorització d'explotació de la Secció A) Casa El Duende, de la província d'Alacant.
  
El Servici Territorial d'Indústria i Energia d'Alacant efectuarà la corresponent notificació a l'administració d'Hisenda a efectes del cànon de superfície.
  
La indicada concessió s'atorga sense perjuí d'altres autoritzacions i concessions que l'interessat haja d'obtindre en virtut de les disposicions legals que hi siguen d'aplicació.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des del sendemà de la seua notificació, d'acord amb allò que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.